Järgnev saade on valminud tänu J.Meyeri teenistuspartnerite toele
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Eriline sõnum ka Dave Meyerilt Ameerika kohta.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
Kui arvad, et oled halb inimene,
aga loed samas piisavalt palju Piiblit,
siis sa ka näed, et seal on kirjas,
et sind on Jumala ees õigeks mõistetud.
Et sinus pole vaid halbu asju, vaid Jumal on sind õigeks mõistnud.
Ja isegi, et pead seda kasvõi tuhat korda lugema,
hakkab see lõpuks uuendama su meeli
ja su mõtteviis muutub.
Ja kui siis "laud on kaetud" astud sa julgelt ligi ja sööd.
IGAPÄEVAELU RÕÕMUD
Isa, me täname Su Sõna eest täna!
Täname Sind iga kokku tulnud inimese eest
ja selle eest, et saame siin üheskoos olla.
Saagu nende elu mõjutatud Sinu Sõnast
ja lase mul öelda vaid seda, mida Sina öelda tahad.
Olgu nad varmad kuulama
ja võtma eriliselt vastu just seda,
mis Sul igaühe nende jaoks varuks on.
Jeesuse nimel, aamen.
Psalmid 23 - "Issand on mu karjane, kes toidab, juhib ja kaitseb mind.
Mul pole millestki puudus."
Ta on minu Karjane!
Mitte vaid mingi suvaline karjane, vaid isiklik karjane.
"Mul pole millestki puudus" ei tähenda seda,
et me ei vaja enam kunagi midagi,
vaid seda, et ajal, mil' me ootame igatsetud asjade saabumist,
oleme me täielikult rahulolevad just seal ja selles, kus parajasti oleme
"Haljale aasale paneb ta mind lebama,
rahulikele hingamisvetele saadab ta mind;
Ta taastab ja värskendab mu elu ning hinge.
Ta juhib mind õiguse rööbastesse
mitte seetõttu, et olen selle ära teeninud,
vaid oma nime pärast.
Ja isegi, kui ma kõnniksin surmavarju orus, ei karda ma kurja,
sest Sina oled koos minuga."
Oleme selle jutluste seeriaga kõik nimetatud salmid läbi võtnud,
minnes siit nüüd edasi.
Kuid las ma esmalt tuua veel mõned faktid lammaste kohta,
kuna siin on täna nii palju inimesi,
kes pole varasematel seminaridel olnud.
Jeesus nimetab end heaks karjaseks.
Miks ei võiks Ta end ainult karjaseks kutsuda?
Lammaste karjatsemine oli Jeesuse ajal suur äri.
Nagu te Jumala Sõna põhjal teate,
kasutas Jumal sageli loomupäraseid asju,
et anda edasi mõnda vaimulikku mõtet.
Nii et kui Ta ütles, et Ta on me hea Karjane,
tähendas see seda, et Ta on me juht ja hoolekandja,
käitudes meiega nõnda
nagu hea karjane käitus oma lammastega.
Selle kohta on mitmeid huvitavaid fakte.
Nii et Tema on me Karjane ja meid kutsutakse lammasteks.
Oma instinktide poolest
ei oska lambad enda eest hoolt kanda.
Nad vajavad selleks karjast.
Nad vajavad pidevat tähelepanu ja erilist hoolt.
Nad on väga vastuvõtlikud erinevatele haigustele ja parasiitidele,
mis esindavad pattu, läbikukkumisi ja nõrkusi.
Nad on väga arad.
Ainuüksi üks jänes võib kogu lambakarja jooksma panna.
Lammaste kohta on öeldud, et nad pole ka just erilised kuldajud.
Ehk siis, raamatus öeldakse otse välja,
et nad on rumalad.
Nad on põikpäised.
Nad on nö tapanoaga kõrvadest augustatud,
mis tähendab seda,
et karjus on nende kõrvad noaga ära märgistanud.
Igal karjusel oli kindlasti mingi oma kindel märk,
mille järgi ta tähistas: "See lammas kuulub mulle."
Mulle meeldib mõelda,
et me oleme märgistatud ja pitseeritud Püha Vaimu poolt.
Nii et kui tavaelus läks mõni lammas mõnele teisele karjamaale ekslema ',
sai karjane minna ja ta kiiresti tagasi tuua.
Nii oleme ka meie märgistatud Püha Vaimu poolt,
mis annab Saatanale teada,
et me ei kuulu talle ning tal pole meelevalda me elude üle
See karjase tapanuga võib osadele tunduda murettekitavana
kuid see on vaid vaimne analoog.
Sest eks ütle ju Piibelgi, et me peame surema iseenestele
ja surmama teatud lihalikud asjad me elus, mis meile haiget teevad
ega lase meil olla kõik see, kelleks Jumal meid on loonud.
Lambad on põikpäised,
mistõttu osasid neist nimetatakse "üle aia ronijateks".
Nad ronivad alati teistele karjamaadele,
kust neid peab pidevalt tagasi tooma.
Meil on väike 10-kuune koer,
kellele panime nimeks Jazzy ehk Jasmine.
Ta on väike mustvalge armas koerake.
Nunnumast nunnum.
Kuid teda kutsudes ei tule ta mu juurde enne,
kui talle mõnda maiust annan.
Tänu sellele on tal õigus liikuda vaid köögis
ja mitte kogu majas ringi.
Viimane on mõeldav vaid siis, kui ma temaga koos olen
ja ise ta mõnda tuppa kaasa võtan.
Kuid laias laastus on vaid köök ta mängumaaks,
kuna ta lihtsalt ei kuula mujal mu sõna.
Huvitav, kui paljud meist tulevad Jumala juurde vaid siis,
kui "maius" on mängus?
Ja seetõttu on ka meie mängumaaks vaid "köök"
või teatud piiratud alad,
samas kui Jumalal on terve "maja",
millele Ta tahaks võimaldada meile ligipääsu.
Kuid Ta ei saa,
kuna me ei kuula Teda, kui Ta midagi ütleb.
Püüan igal konverentsil öelda korra või paar:
palun saa aru, et mida iganes ka Jumal palub või ei palu sul teha -
ei ole mitte Tema, vaid Sinu pärast.
Kui sa loed Tema Sõnast, et mõni asi on patt,
siis küsimus pole Jumala püüdes röövida sult' midagi lahedat elus.
Iga asi, mille kohta Piibel ütleb "ei", on miski,
mis võib meile haiget teha ja me elu ära rikkuda.
Iga asi, mida Jeesus palub meil teha, on meie endi kasuks.
Ta on hea Karjane.
Mitte vaid lihtsalt karjane, aga hea Karjane.
Kui paljud teist maadlevad praegu millegagi,
mille osas te kogete, et Jumal palub teil lasta sel minna,
kuid teil on tõeliselt raske seda teha?
Kuulge, ärge olge põikpäised lambad!
Ärge mökitage ja kokutage, vaid olgu teil üks selge "määäääää"!
Ja isegi, et see asi võib olla hetkel raske te jaoks,
siis hoides kinni millestki, millest Jumal palub loobuda,
läheb see üha raskemaks ja raskemaks,
röövides teilt kõik, mida Jumal tahab, et omaksite.
Lambad võivad kogeda ka heitumust,
mis tähendab seda,
et nad viskavad külje maha ega saa enam püsti.
Taavet hüüdis: "Miks sa oled nii rõhutud, mu hing?"
Me mõtleme selle all kohe masendusele ja heitumusele.
Kuid Jumal ei taha, et oleksime lääpas maas,
vaid kahe jalaga maa peal,
elades elu, mida Ta tahab, et elaksime.
Kuid õnneks on nii, et isegi, kui oleme sirakil maas,
aitab Ta meid sealt püsti.
Üks põhjus, miks lambad külje maha panevad,
on selles, et nad otsivad alati pehmeid mõnusaid, rohurikkaid aasasid,
kus lebotada ja kus ei pea midagi rasket tegema.
Kuid huvitav on see, et jõud tuleb just läbi raskuste.
Seetõttu peame lõpetama ka raskete asjade kartmise.
Mille iganes kallal Jumal su juures praegu tegutseb,
on me esimeseks vabanduseks tihti: "See on nii raske!"
Kuid tead, mis? Me ei peaks kartma raskeid asju,
sest Jumal tahab muuta meid tugevamaks läbi nende raskuste,
et kasutada meid üha suuremate ja suuremate asjade jaoks.
Lammastel on ka villa ajamise aeg.
Vahel tekkib neile selga nii palju villa,
et selle liigne kogus muutub neile ohtlikuks.
Nad kaotavad tasakaalu ja võivad ümber kukkuda,
olleski sirakil maas.
Mida see tähendab, kui sul on liiga palju villa?
See tähendab, et vahel meil on rohkem kui me välja kanda suudame.
Vahel keegi avastab meis mõne anni,
soovides ülendada meid teatud positsiooni,
kuid kui me pole vaimselt piisavalt küpsed selle jaoks,
teeb see meile pigem kahju kui kasu.
Jagasin ühes oma teises sõnumis üht näidet,
kuid teen seda siinkohal uuesti,
kuna usun, et see on hea näide, mida paljud teist pole kuulnud.
Meil on St. Louise linnakoguduses üks meestekeskus
nimega St. Louise Unistuste Keskus.
See meestekeskus on loodud selleks,
et mehed leiaksid taastumist kõigest sellest,
mille alkohol, narkootikumid ja palju muud halba
nende elus hävitanud on.
Paljud neist kui mitte enamus on elanud varjupaikades
või isegi tänaval.
Me võtame meestekeskusesse korraga 35 meest,
aidates neil läbida täieliku taastumisprogrammi.
Osadel neist pole hambaidki
ja nad kõik seisavad silmitsi igasuguste olukordadega.
Programmis osalemise raames saavad neist ka meeskoori liikmed,
mis seal meestekeskuses tegutseb.
Lihtsalt selleks, et nad oleksid seotud millegigi heaga.
Eeldavasti ei suudaks keegi neist üksi
end tänaval paberkotis magamisest välja laulda,
kuid see on lausa hämmastav, kui imeliselt nad üheskoos kõlavad.
Isegi, et seal on ehk vaid mõni üksik, kes ka tegelikult lauda oskab.
Kutsusime nad paar nädalat tagasi me naistekonverentsile laulma,
kus osales u 1400 naist.
Nii et need 35 tõusid rahva ette ja laulsid laulu: "Olen lunastatud".
See oli lihtsalt hämmastav!
"Olen lunastatud. Ma pole enam see, kes kord olin
Olen uueks loodud."
See puudutas kogu konverentsi seltskonda.
Peale seda hakkasid mitmed inimesed
neid enda kogudustesse laulma kutsuma.
Seda peeti tõeliselt lahedaks mõtteks, mida paljud teisedki takka kiitsid.
Kuid siis ma ütlesin: "Ma ei lase neil tulla te kogudusse."
Ja paljud olid hämmingus: "Miks?"
Aga seetõttu, et nad pole valmis selleks.
Nad ei vaja kuhugile lavale upitamist,
vaid oma elu õigeks seadmist koos Jumalaga.
Nad vajavad stabiilsust
ja kõigi valede mõjude taandumist oma elust.
Ma poleks kõige parem karjane, kui annaksin neile liiga palju "villa",
sest muidu oleksid nad peagi kusagil lääbakil
ja eeldavasti ka tagasi oma vanade jamade sees.
Nii et ära üllatu, kui sulle tundub, et Jumal sulgeb mingeid uksi su ees,
millest sina tahaksid kangesti sisse astuda.
Püsi alati Jumala ajastuses.
Johannese 15:1-2 räägib pookimisest.
Jeesus on viinapuu ja meie Tema oksad,
kellede elust Ta surnud asjad välja poogib.
Sama on ka nö villa ajamisega -
see võimaldab meil alati olla seisus, kus saame kanda kõige enam vilja,
mitte kus kogeda kõige enam tähelepanu ilma poolt.
Tänu Jumalale selle eest!
Loeme Psalmi 23 salmidest 4-6 lõpuni.
"Su karjasekepp ja su sau, need trööstivad ja juhivad mind."
Ma ei tunne just väga palju inimesi,
kes oleksid vaimustuses karjasekepist ja sauast,
nii et räägime sellest hetke pärast lähemalt.
"Sa katad mu ette laua mu vastaste silma all;
sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad
ja ma jään Issanda kotta eluajaks."
Kuid nüüd selle karjasekepi ja saua juurde.
See on see, kuidas need välja näevad.
See vasakpoolne on sau, mis on siis otsikuga pikk kepp.
Karjane kasutas seda uskumatult palju,
heites seda väga täpselt kas vaenlaste pihta,
kui selleks oli lähenev hunt või lõvi,
aga ka oma lammaste pihta,
kui mõni neist kusagile uitama kippus või mõnda jamasse sattus.
Ta ei kasutanud seda mingil muul põhjusel
kui vaid selleks, et turvata oma lambaid.
Sageli, kui meile elus miski haiget teeb,
ei suuda me mõista,
miks küll Jumal ei päästa meid sellest ebamugavast seisust?
Kuid las ma öelda midagi.
Miski, mis meile ehk ajutiselt haiget teeb,
võib lõppeks osutuda millekski väga heaks meile.
Seetõttu peame usaldama Jumalat,
et Ta arvestab neil aegadel vaid sellega, mis meile on parim
ja töötab kõik asjad kenasti välja.
Isegi Jumala "ei" võib olla hea asi.
Kuid see siin on karjasekepp.
Olete kindlasti näinud pilte karjastest,
kes taolise kepiga pidevalt ringi käisid.
Nad ei kandnud seda enda pärast kaasas.
See polnud mingi jalutuskepp.
Nad kasutasid seda tõmbamaks oma lambaid tagasi,
lüües kepi ümber lamba kaela ja tõmmates teda tagasi.
Mul on täna hommikul siin üks oma lammas - Mike.
Näe rumal ja hale välja!
Tänan!
Oletame, et lambakarjus on siin - näitlikul kujul muidugi.
Lammas Mike uitab omapäi ringi,
kuid karjus tõmbab ta oma kepiga just sinna, kus ta olema peab.
Teine asi, milleks seda keppi kasutati ja mulle nii meeldib see,
oli see, et sellega kontrolliti lamba kasukat,
ega seal mingeid parasiite ole?
Nii et karjane sorkis ja uuris lamba kasukat.
Siit ka väljend: "Mulle juba villa üle silmade ei tõmba!"
ehk siis: "Mind sa juba ei peta!"
Me peame laskma Jumalal vaadata oma elud läbi
ja kui Ta leiab sealt midagi, mis pole hea, siis...
Püsi veel paigal ja ole hea lammas.
Need sau ja karjasekepp sümboliseerivad Jumala Sõna.
Sau on Jumala Sõna
ja karjasekepp on kui Püha Vaimu juhtimine.
Sa näed päris hale välja, vennas.
Aga tubli oled!
Jumal kasutab me korrigeerimiseks peamiselt oma Sõna ja Püha Vaimu.
Kuid tead, mis?
Ärgu see nüüd hirmutagu sind, aga kui ma oma lapsi korrigeerisin,
väljendasin end algul alati sõnades,
aga kui see ei toiminud,
ei kartnud ma seda ka olukordade kaudu teha.
Ehk veel üks asi, milleks karjasekeppi kasutati, oli see,
et kui lammas oli üksik uitaja, kes ei tahtnud teistest midagi teada,
kasutas karjane oma keppi selleks, et lammas karja juurde tagasi tuua,
et tal võiks olla suhe või osadus ka teiste lammastega.
Osad teist on ka omaette uitajad.
Aitäh, Mike!
Sa hoiad ka omaette, istudes alati üksi koguduse tagareas.
Sa ei räägi kellegagi ega seo end kellegagi.
Nii et Jumal peab ehk ka sinu juurde tulema
oma kepi ja sauaga,
tuues su tagasi "karja" juurde ja kaasates sind selle tegemistesse.
Jumala Sõna on nii imeline,
et ma vahel ei suuda seda isegi inimestele piisavalt palju edasi anda,
kui imeline see on.
Need Piibli sõnad pole lihtsalt mingid tavalised sõnad.
Te ei tulnud mind siia kuulama vaid seetõttu,
et ma siit lavalt hästi räägin.
Jah, ma räägin,
kuid mu jutul on ka kaalu ja sisu,
sest Jumala Sõnas peitub vägi.
Kui ma ütlen siit lavalt: "Jumal õnnistagu sind!",
peitub selles midagi,
mis teeb midagi su sees, mis tõstab sind üles.
Kui ma seisan siin ja ütlen: "Su patud on sulle andeks antud
ja sa oled läbi Kristuse vere uueks loodud!",
siis see toob elu sulle.
Jeesus ütles, et Tema sõnades peitub vaim ja elu.
Seetõttu tahan väga julgustada sind, et kui uurid isiklikult Piiblit,
või käid koguduses
või vaatad-kuulad ükskõik, millist saadet,
kus kuulutatakse Jumala Sõna,
siis ära kunagi võta seda kui mingit kohustust,
mis otsekui kuulub Jumalaga aja veetmise juurde
ja mille osas sa siis tunned, et oled oma kohuse täitnud.
See on su elu!
Jumala Sõna on see, mis juhib meid ja meid jamadest eemal hoiab.
See hoiab meid, kui kogeme kiusatusi.
Kui palju kordi oled sa kogenud kiusatust teha midagi väära,
kuid siis meenub sulle mõni piiblisalm, mille kaudu Püha Vaim kõnetab sind
ja sa tead koheselt, mida selles olukorras tegema pead.
Jumala Sõna on imeline
ja ma tõesti julgustan sind uurima seda,
õppima sellest
ja tundma seda piisavalt, et seda ka vajadusel tsiteerida.
Ühtlasi aga lastes Pühal Vaimul juhtida end läbi selle.
2 Timoteose 4:2
Tänapäeval on teatud ringkondades mingi imelik asi liikvel.
Mulle endale küll ei meeldiks seista kord Jumala ees,
andes aru annist, mille Ta on mulle andnud,
kui ma poleks mitte iialgi Tema Sõna abil kedagi korrigeerinud,
või öelnud midagi, mis oleks olnud kellelegi ebameeldiv.
Osadel kõnelejatel on aga hirm,
et nad kaotavad tõtt rääkides oma kuulajaskonna.
Samas aga on minu asi teenida Jumalat.
Jah, mulle meeldiks, kui ma teile meeldiks,
kuid samas püüan ma päästa te elu.
Nii vajame me tänapäeva ühiskonnas endiselt inimesi,
kes ütleks, et ka täna on abielurikkumine vale asi.
Et hooramine on vale asi.
Sa ei pea elama kellegagi koos ja seksima temaga,
kui sa pole temaga abielus.
Kõik need asjad on valed!
Kui me aga ei ütle seda välja,
oleme meie vastutavad inimeste puusse panekute eest.
Nii et ära mine kunagi endast välja,
kui kõneleja mainib ehk mõnda patust valdkonda su elus.
Ära pahanda tõe peale vaid seetõttu, et sa ei taha seda kuulda.
Magustoit on ju tore, kuid vaid seda süües annaksid otsad.
2 Timoteose 4:2
"Kuuluta sõna, astu esile..."
Need olid Pauluse juhised Timoteosele.
"Kuuluta sõna, astu esile. Ole pidevalt valvel.
Ole valmis iga kell tegutsema - olgu aeg selleks soodus või mitte,
on see sulle mugav või mitte.
Olgu see vastuvõetud või mitte -
sina, kui Jumala Sõna kuulutaja pead näitama inimestele,
mil viisidel nende eluviis on vale.
Pead veenma neid läbi noomimise, korrigeerimise, hoiatuste, manitsuste
ja julgustuse..."
Julgustus kuulub ka sinna sekka, kuna me kõik vajame seda.
"...olles pika meelega ja väsimatu kannatlikkuses ja õpetamises."
Nii et Jumala Sõna ei tekita mitte alati vaid head enesetunnet.
Vahel tõstab Jumal teatud piiblilõigu su ette,
mis ehk tegeleb teatud su eluvaldkonnaga
ega tundu sel hetkel just kõige mõnusamana.
Kuid samas ära siis pahanda sõnumitooja peale,
vaid võta teda kui head karjast, kes püüab sind jamadest eemal hoida
Me vajame oma ellu distsipliini.
Piiblis on öeldud,
et kui Jumal ei distsiplineeriks, korrigeeriks ja manitseks meid,
siis Ta ka ei armastaks meid.
Ja nagu ennist ütlesin - Ta kasutab selleks esmalt oma Sõna.
Mu vanem poeg jagas kord midagi, mis mulle väga meeldis.
Ta töötab meie heaks ja ta ütles:
"Pean ausalt tunnistama, et iga kord, kui mind nö välja kutsuti
ja sina ning isa mind millegi tõttu korrigeerisite,
siis kui üdini aus olla,
oli Püha Vaim mind sel teemal juba 3-4 korda manitseda püüdnud,
aga ma ei võtnud Teda kuulda."
Ehk siis, Jumal on vägagi valmis hoidma su probleeme vaid enda teada
Ta eelistaks vägagi su korrigeerimist privaatsel moel,
nii et Ta saaks tegeleda sinuga
ilma kellegi teise teadmata, et oled üks uitav lammas.
Kuid tead, mis?
Kui sa pole vabatahlikult nõus haljal aasal lebama,
siis Ta korraldab selle nii, et oled.
Ja kui sa ei võta kuulda Tema Sõna,
siis Ta armastab sind liiga palju, et mitte sekkuda su olukordadesse.
Kui Jumal ütleb sulle mõne asja kohta: "Ei. See ei toimi!",
siis pigem usu Teda ja võta suund mõne muu asja peale.
Aamen?
Mul ükskõik, kui väga ka mu koer ei tahaks köögist välja
mööda maja ringi jooksma -
seniks, kuni ta ei õpi tulema mu juurde -
olgu siis maiuse peale või ilma,
ei saa ta ka sealt välja.
Meil on alati oluline meeles pidada, et Jumal on hea Karjane.
Isegi, et su elus on ehk juhtunud asju, mis pole näinud või tundunud heana,
on Jumal siiski hea.
Seetõttu tahan julgustada sind
otsima Teda sellena, kes Ta isikuna on
ja mitte vaid seda, mida Ta sinu heaks teha saab.
Nagu ma ikka ütlen: "Otsi Ta palet ja mitte Ta kätt."
Täna pakume sulle 4-CD seeriat "Issand on mu karjane",
mis tugineb hästi tuntud 23. Psalmile.
Peame meeles pidama,
et Jumala Sõna on see, mis muudab me elusid.
Usun, et me kõik vajame muutmist ja üles ehitamist
ning sellest materjalist on selles palju abi.
Ole õnnistatud!
LOOTUSE KÄSI
TOIDUABI PROGRAMMID nälja leevendamiseks
Piirkond, kus hetkel asume, on tuntud suure kuritegevuse poolest
ja kui väga raske paigana, kus üles kasvada.
Kunagi oli siin telliskivi tehas, kuid nüüd asum,
kus on väga raske leida tööd, et teenida elatist oma perele.
Siin elab ka üks noor poiss - Sandeep.
Ta on 9-aastane.
Ta elu on pöördunud väga varasest kuritegevusest
soovi juurde saada politseinikuks.
Teil kõigil on olnud väga suur roll tema muutuses.
Mida sa oled õppinud õigesti käitumise kohta?
Olen õppinud tegema mitte valesid asju.
Mitte varastama, mitte petma, mitte ütlema valesid sõnu.
Ja kui sa ka näed kedagi minemas vales suunas,
on see meie vastutus teda korrigeerida.
Mulle meeldib see koht,
kuna meile õpetatakse siin iga päev mõnda uut laulu.
Meile õpetatakse ka Jumala Sõna,
nii et meil on võimalus õppida tundma Piiblit.
Aitäh, et armastate mind.
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele